stanford-oval/wikipedia huggingface dataset:
Camryn Rogers

| Mitalit | Mitalit | Mitalit |  |
| --- | --- | --- | --- |
|  Camryn Rogers vuonna 2023. |  Camryn Rogers vuonna 2023. |  Camryn Rogers vuonna 2023. |  |
Maa:   Kanada
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 2024 | moukarinheitto |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 2023 | moukarinheitto |  |
|  Hopeaa | Eugene 2022 | moukarinheitto |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Birmingham 2022 | moukarinheitto |  |
Camryn Rogers (s. 7. kesäkuuta 1999) on kanadalainen moukarinheittäjä. Hän voitti maailmanmestaruuden vuonna 2023 ja olympiakultaa 2024.
Rogers voitti alle 20-vuotiaiden sarjassa Pan-Amerikan mestaruuden 2017 ja maailmanmestaruuden 2018. Vuonna 2019 hän voitti Kalifornian yliopiston edustajana NCAA:n mestaruuden ja Kanadan-mestaruuden sekä sijoittui Pan-Amerikan kisoissa kuudenneksi. Vuonna 2021 hän voitti toistamiseen NCAA:n mestaruuden silloisella ennätyksellään 75,52 ja sijoittui Tokion olympialaisissa viidenneksi tuloksella 74,35. Vuonna 2022 hän voitti jälleen NCAA:n mestaruuden parantaen ennätyksekseen 77,67 ja Kanadan-mestaruuden. Eugenen MM-kilpailuissa 2022 samalla Hayward Fieldin stadionilla, jolla hän oli voittanut kaksi viimeisintä NCAA:n mestaruuttaan, hän saavutti hopeaa tuloksella 75,52. Hän voitti samana vuonna kultaa Birminghamin Kansainyhteisön kisoissa tuloksella 74,08.
Rogers paransi keväällä 2023 kahdesti Kanadan ennätystä heitettyään Walnutissa huhtikuussa 77,84 ja Westwoodissa toukokuussa 78,62. Hän voitti myös Kanadan-mestaruuden. Budapestin MM-kilpailuissa hän voitti kultaa avauskierroksen heitollaan 77,22. Pariisin olympialaisissa 2024 hän voitti kultaa viidennen kierroksen heitollaan 76,97.
Bostonin kaupunginkirjasto

Bostonin kaupunginkirjasto eli Bostonin yleinen kirjasto on kunnallinen kirjasto Bostonissa, Yhdysvaltojen Massachusettsin osavaltion pääkaupungissa.
Vuonna 2018 siellä oli 3,5 miljoonaa kävijää, ja sen kokoelmissa oli 23 miljoonaa esinettä. WorldAtlas laski sen olevan maailman 15. suurin kirjasto.
Kirjasto on perustettu vuonna 1848. Se oli Yhdysvaltojen ensimmäinen suuri, kaikille avoin kirjasto. Bostonissa oli ollut kirjasto vuodesta 1809, mutta aikaisempi kirjasto palveli vain jäseniään.
Charles Follen McKimin vuonna 1887 suunnittelema rakennus ("McKim building") on nykyisin suojeltu merkittävänä rakennushistoriallisena kohteena. Toinen keskustan rakennus, "Johnson building", palkittiin vuonna 2016 onnistuneesta peruskorjauksestaan. Kirjastolla on myös 25 sivukirjastoa Bostonin eri osissa.
Uusrenessanssia edustavassa McKim Buildingissä Copley Squaren varrella säilytetään kirjaston taidekokoelmia ja harvinaisia kirjoja. Se on rakennettu hennon vaaleanpunaisesta graniitista. Harjakatto on punaista tiiltä ja sen reunukset kuparia. Rakennuksessa on marmorilattiat ja koristeellisia holvikattoja. Sisätilojen seinämaalaukset on tehnyt ranskalainen Pierre Puvis de Chavannes. Symbolismia ja romantiikkaa yhdistävien maalausten aiheet liittyvät kirjaston tehtäviin: runous, historia, tiede ja filosofia.
Julkisivu
Portaikko ja sittä vartioivat leijonat
Puvis de Chavannesin maalauksia portaikon yläpäässä
Lukusali Bates Hall
Koristeellinen katto
Johnson Building toimii tavallisen nykyaikaisen kirjaston tapaan. Se valmistui 1972, ja vaikka se on selkeästi moderni rakennus, sitä yhdistää McKim Buildingiin sama julkisivumateriaali, Massachusettsin graniitti, ja kaarten ja avointen portaikkojen käyttö.
Johnson Building ennen 2016 remonttia
Aiheesta muualla

Wikimedia Commonsissa on kuvia tai muita tiedostoja aiheesta .
Landmark Designation Boston.gov
Camsek Chin

Camsek Chin
Elias Camsek Chin (s. 10. lokakuuta 1949) on palaulainen poliitikko, joka toimi maansa varapresidenttinä vuosina 2005–2009. Tullessaan valituksi hän voitti Sandra Pierantozzin 71,1 %:n äänienemmistöllä. Tammikuussa 2009 hänen seuraajakseen astui Kerai Mariur.
Chin syntyi Peleliun saarella. Hän tapasi Havaijilla opiskellessaan Miriam Rudimchin, jonka kanssa hän meni naimisiin 21. toukokuuta 1977. Hän on luonut pitkän sotilasuran Yhdysvaltain armeijassa ja toiminut mm. Palaun oikeusministerinä vuosina 1997–2000. Marraskuussa 2000 hänet valittiin senaattoriksi Palaun kansalliseen kongressiin.
Chinillä on kaksi aikuista lasta: Lalii Antolina ja Nathan Lee Beches.
Big band

Duke Ellington orkestereineen huhtikuussa 1943.
Big bandit (myös bigband) ovat suuria jazzorkestereita, jotka saivat alkunsa 1930-luvun New Yorkista. Tuolloin tanssipaikkojen jazzkokoonpanot uudistettiin soittotilojen huonon akustiikan takia ja niihin otettiin lisää jäseniä. Big band -kokoonpano syntyi siten, että perinteisen New Orleans -kokoonpanon puhallinsoittimista muodostettiin sektioita. Etelästä virtasi lahjakkaita soittajia pohjoisen uusien työmahdollisuuksien perässä ja big bandien sovittajat olivat innoissaan etelän uusista tuulista ja soundeista. Tästä alkoi big bandien kulta-aika, jonka tyylin tunnusmerkkejä ovat tarkasti sovitetut sävellykset kullekin soittimelle. Merkittäviä alkuaikojen tyylin kehittäjiä olivat muun muassa Fletcher Henderson sovittajansa Don Redmanin kanssa.
Suosituimpia big bandejä olivat valkoisten orkesterinjohtajien, kuten Benny Goodmanin, Glenn Millerin ja Artie Shaw’n orkesterit, mutta merkittävimmät tuon aikakauden isot orkesterit lienevät afroamerikkalaisten Duke Ellingtonin ja Count Basien big bandit, joissa soitti monia taitavia solisteja. Erityisesti Kansas Cityn big band -tyylin edustajan Basien orkesterin rytmisektio oli kuuluisa saumattomasta ja svengaavasta yhteissoitostaan, jossa soitti muun muassa nuori Lester Young. Myöhemmin Basien musiikki muotoutui solisteista riippumattomaksi ja pitkälle sovitetuksi big band -tyyliksi, jota tukivat tarkkaan suunnitellut soolot. Duke Ellingtonin orkesteri lienee jazzin historian pitkäikäisin ja eniten levyttänyt kokoonpano, jonka tyyli liittyi vain löyhästi valtavirtaan. Ellington hyödynsi lahjakkaita solistejaan kirjoittamalla juuri näiden soundeille sopivia stemmoja.
Suomessa

Suomen ensimmäiset big bandit perustettiin jo ennen sotia, mutta vanhimmista yhtäjäksoisesti – ja yhä edelleen toimivista vanhimmat – Lappeenranta Big Band muodostettiin vuonna 1954 ja Axelbandet vuonna 1957. Lappeenranta Big Band perustettiin kolmen saksofonin, kahden trumpetin, pasuunan ja rytmiryhmän muodostaneen tanssiorkestereiden ”raunioille” ja sai seuraavana vuonna 1955 nimen Lappeenrannan muusikkojen suuri tanssiorkesteri.  Axelbandet on toiminut Åbo Akademin alaisena suomenruotsalaisena big bandina vuodesta 1957.  Tämän jälkeen perustettiin useita uusia yhtyeitä, muun muassa Boston Promenade vuonna 1964, Tapiola Big Band 1969, Pori Big Band 1971, Grani Big Band 1972, Imatra Big Band 1973, Kotka Big Band 1976, Jazz Society Big Band (JASO) 1978, Rovaniemi Big Band 1979 ja Espoo Big Band 1980. Ensimmäinen kunnallisiin jazzmuusikon virkoihin perustuva yhtye oli vuonna 1974 perustettu Kajaani Big Band, jonka muusikoista osa oli päätoimisia.
Vuonna 1975 järjestettiin Imatra Big Bandin ensimmäinen kesäkurssi, josta kasvoi 32 kertaa järjestetty Imatra Big Band Festival. Vuodesta 1987 lähtien festivaalista vastasi oma yhdistys nimeltä Imatra Big Band Festival ry. Kurssi oli silti tärkeä osa festivaalia sen loppuun asti vuoteen 2014.
Ainoa suomalainen säännöllisesti palkkaa maksava big band on UMO Helsinki Jazz Orchestra. Orkesteri perustettiin vuonna 1975, ja se toimi aluksi osa-aikaisena big bandina. Vuonna 1984 se muuttui kokopäivätoimiseksi ammattilaisorkesteriksi. Vuonna 2001 UMO avasi oman, UMO Jazz House -nimisen ravintolan ja harjoittelu- / konserttitilan Helsingissä. Nykyisin orkesteri on kuitenkin ilman kotia tilassa ilmenneiden homeongelmien takia.
Suomessa on UMO:n lisäksi useita ammattilaisista koostuvia big bandeja, kuten Great Helsinki Swing Band.
Big band -kokoonpano

Big band -termillä tarkoitetaan kokoonpanoa, jossa on rytmisektio, 13 puhallinta ja mahdollisesti laulusolisti tai -solisteja. Kokoonpano on perusmuodossaan:
rytmisektio: piano, rummut, basso ja kitara
saksofonisektio: alttosaksofoni (2), tenorisaksofoni (2) ja baritonisaksofoni (1)
trumpettisektio: 4 trumpettia
pasuunasektio: tenoripasuuna (3), bassopasuuna (1)
Rytmisektiossa tavataan usein myös perkussionisti, jolla voi olla rytmisoitinten lisäksi myös melodisia soittimia, kuten vibrafoni. Bassona voi olla esim. bassokitara, kontrabasso tai tuuba. Saksofonisektiossa soittajilla on toisinaan useita sivusoittimia, joita voi olla huilu, klarinetti, sopraanosaksofoni tai bassoklarinetti. Trumpettisektiossa soittajilla on yleensä sivusoittimina flyygelitorvet.
Aiheesta muualla

Kuvia tai muita tiedostoja aiheesta Big band Wikimedia Commonsissa
Lappeenranta Big Bandin 60-vuotisjuhlakonsertti Lappeenranta-salissa 1. marraskuuta 2015.


Kuvassa: Johannes Salomaa - cond, Sille Kosonen - as 1, Jarno Häkkinen - as 2, Esa Niiva - ts 1, Reima Pekkonen - ts 2, Kati Näppäri & Inka Puhakka - bs; Vladimir Sgurev & Jussi Kosonen - trb 1, Janne Hyvönen & Outi Tervonen - trb 2, Kiia Kuittinen - trb 3, Pultti Saarnia - btrb; Ismo Varis - trp 1, Juhani Lehtonen - trp 2, Leuka Paljakka & Jatta Sederholm - trp 3, Ilkka Pajari - trp 4; Rene Reinikainen - guit, Poku Piili - pno, Ari Häkkinen - bass, Tomi Salesvuo - dr
Bruce Paltrow

Bruce Paltrow (26. marraskuuta 1943 Brooklyn, New York – 3. lokakuuta 2002 Rooma) oli yhdysvaltalainen ohjaaja, tuottaja ja käsikirjoittaja. Hän työskenteli teatterissa, televisiossa ja elokuvissa.
Paltrow opiskeli maalaustaidetta Tulanen yliopistossa ja palasi sittemmin New Yorkiin, jossa kiinnostui teatterista. Hän tuotti lukuisia näytelmiä Broadwaylla ja sen ulkopuolisissa teattereissa. Näytelmän Someone's Comin' Hungry (1969) harjoituksissa Paltrow tapasi näyttelijä Blythe Dannerin, jonka kanssa avioitui vuonna 1970. Pariskunnalle syntyivät tytär Gwyneth Paltrow (näyttelijä) ja poika Jake Paltrow (ohjaaja). 1970-luvulla Paltrow muutti perheineen Etelä-Kaliforniaan, jossa hän aloitti työskentelyn Screen Gems -yhtiössä. Varhaisimman menestyksensä sen palveluksessa hän saavutti televisioelokuvalla Shirts/Skins, joka oli urheilukomedia. Paltrow jatkoi urheiluteeman käsittelyä televisiosarjassa The White Shadow (1978), jonka hän käsikirjoitti, ohjasi ja tuotti. Vuodelta 1982 on hänen ensimmäinen täyspitkä elokuvansa, Pikku viettelyksiä (A Little Sex), joka ei kuitenkaan ollut arvostelu- eikä yleisömenestys. Paltrow kuitenkin palasi samana vuonna televisioon suositulla sairaalasarjalla Sairaalan syke (St. Elsewhere).
Vuonna 2000 ilmestyi Paltrow'n elokuva Karaoken kummajaiset (Duets). Paltrow oli vuonna 1999 sairastunut suusyöpään, mutta oli leikkaus- ja sädehoidon jäljiltä remissiossa elokuvan ilmestymisen aikaan. Sairaus uusiutui myöhemmin. Paltrow oli viettämässä tyttärensä syntymäpäivää Roomassa kuollessaan äkillisesti keuhkokuumeeseen ja komplikaatioihin, jotka liittyivät taudin uusiutumiseen. Hänen läheinen ystävänsä Steven Spielberg liitti elokuvaansa Ota kiinni jos saat omistuksen Paltrow'n muistolle.
Paltrow oli juutalainen. Hänen sukujuurensa olivat Puolassa asuneessa Paltrowicz-suvussa, johon oli kuulunut runsaasti rabbeja. Paltrow oli sukua poliitikko Gabrielle Giffordsille.
Aiheesta muualla

Bruce Paltrow Internet Movie Databasessa. (englanniksi)
Blanca Cerón

Blanca Cerón Perín (s. 11. elokuuta 1974 Salamanca, Kastilia ja León) on entinen espanjalainen uimari, joka edusti kotimaataan kesäolympialaisissa 1996. Siellä hän karsiutui alkuerissä 50 metrin vapaauinnissa ja 4 × 100 metrin vapaauintiviestissä.
Barsaat (vuoden 1949 elokuva)

| Barsaat |
| --- | --- |

Ohjaaja:  Raj Kapoor
Käsikirjoittaja:  Ramanand Sagar
Tuottaja:  Raj Kapoor
Säveltäjä:  Shankar-Jaikishan
Kuvaaja:  Jal Mistry
Leikkaaja:  G. G. Mayekar
Koreografi:  Krishan Kumar
Pääosat:  Nargis Raj Kapoor
Valmistustiedot
Valmistusmaa:  Intia
Tuotantoyhtiö:  R. K. Films
Levittäjä:  R. K. Films
Ensi-ilta:  22. huhtikuuta 1949
Kesto:  171 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Barsaat (hindiksi बरसात, Barsāt, suom. ”Sade”) on vuonna 1949 ensi-iltansa saanut intialainen hindinkielinen romanttinen draamaelokuva, jonka on ohjannut ja tuottanut Raj Kapoor. Päärooleja näyttelevät Nargis ja Kapoor.
Barsaat oli Raj Kapoorin toinen ohjaus Aagin (1948) jälkeen ja ensimmäinen suuri menestys. Elokuvan juliste, jossa sankari pitelee käsivarrellaan sankaritarta ja toisessa kädessään viulua, toimi inspiraationa R. K. Filmsin kuuluisalle logolle.
Juoni

Kaupunkilaiset Pran ja Gopal rakastuvat kyläläistyttöihin lomalla. Kotiin palattuaan Gopal jatkaa flirttailua muiden tyttöjen kanssa, mutta Pran ymmärtää olevansa todella rakastunut.
Näyttelijät

| 0 | 1 | 2 |
| --- | --- | --- |
|  Nargis  | … |  Reshma   |
|  Raj Kapoor  | … |  Pran   |
|  Prem Nath  | … |  Gopal   |
|  K. N. Singh  | … |  Bholu   |
|  Cuckoo  | … |  Ruby   |
|  Nimmi  | … |  Neela   |
Soundtrack

Kaikki sävellykset Shankar-Jaikishan.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Laulaja(t) | Kesto |  |  |  |  |  |
| 1. | ”Hawa Mein Udta Jaye” | Ramesh Shastri | Lata Mangeshkar | 2.30 |  |  |  |  |  |
| 2. | ”Jiya Beqarar Hai” | Hasrat Jaipuri | Lata Mangeshkar | 3.10 |  |  |  |  |  |
| 3. | ”Barsaat Mein Humse Mile” | Shailendra | Lata Mangeshkar | 5.00 |  |  |  |  |  |
| 4. | ”Mujhe Kisi Se Pyaar Ho Gayaa” | Jalal Malihabadi | Lata Mangeshkar | 2.46 |  |  |  |  |  |
| 5. | ”Meri Aankhon Mein Bas Gaya Koi Re” | Hasrat Jaipuri | Lata Mangeshkar | 2.47 |  |  |  |  |  |
| 6. | ”Patli Kamar Hai” | Shailendra | Lata Mangeshkar, Mukesh | 5.17 |  |  |  |  |  |
| 7. | ”Main Zindagi Mein Hardam Rota Hi Raha” | Hasrat Jaipuri | Mohammed Rafi | 2.51 |  |  |  |  |  |
| 8. | ”Ab Mera Kaun Sahara” | Hasrat Jaipuri | Lata Mangeshkar | 3.15 |  |  |  |  |  |
| 9. | ”Chhod Gaye Balam” | Hasrat Jaipuri | Lata Mangeshkar, Mukesh | 4.28 |  |  |  |  |  |
| 10. | ”Bichhde Hue Pardesi” | Hasrat Jaipuri | Lata Mangeshkar | 3.28 |  |  |  |  |  |
| 11. | ”Jiya Beqarar Hai” |  | instrumentaali | 2.29 |  |  |  |  |  |
|  |  |  |  | 38.01 |  |  |  |  |  |
Aiheesta muualla

Barsaat Internet Movie Databasessa (englanniksi)
Barsaat AllMoviessa. (englanniksi)
Bijeongsanghoedam

| Bijeongsanghoedam> 비정상회담 |
| --- | --- |
Kestoaika:  n. 70 min
Pääosissa:  Jun Hyun-moo, Sung Si-kyung, Yoo Se-yoon
Alkuperämaa:   Etelä-Korea
Alkuperäiskieli:  korea
Verkko:  JTBC
Esitetty:  7.7.2014 –
Tuotanto
Tuottaja(t):  JTBC
Aiheesta muualla
Virallinen sivusto
IMDb
Bijeongsanghoedam (kor. 비정상회담, engl. Non-Summit) on eteläkorealainen JTBCin tuottama televisiosarja.
Vakiojäsenet

| Maa | Hangul | Nimi | Syntymäpäivä |
| --- | --- | --- | --- |
|  Intia | 럭키 (아비쉐크 굽타) | Lucky (Abhishek Gupta) | 16. kesäkuuta 1978 (ikä 46) |
|  Yhdysvallat | 마크 테토 | Mark Tetto | 1. maaliskuuta 1980 (ikä 44) |
|  Ranska | 오헬리엉 루베르 | Auréllien Loubert | 30. joulukuuta 1981 (ikä 42) |
|  Kanada | 기욤 패트리 | Guillaume Patry | 19. kesäkuuta 1982 (ikä 42) |
|  Italia | 알베르토 몬디 | Alberto Mondi | 17. tammikuuta 1984 (ikä 40) |
|  Pakistan | 자히드 후세인 | Zahid Hussain | 25. marraskuuta 1978 (ikä 45) |
|  Kiina | 왕심린 | Wang Xinlin | 13. lokakuuta 1989 (ikä 34) |
|  Sveitsi | 알렉스 맞켈리 | Alex Mazzuchelli | 17. toukokuuta 1990 (ikä 34) |
|  Japani | 오오기 히토시 | Hitoshi Ogi | 6. huhtikuuta 1992 (ikä 32) |
|  Saksa | 니클라스 클라분데 | Niklas Klabunde | 3. elokuuta 1993 (ikä 31) |
|  Meksiko | 크리스티안 부르고스 | Christian Burgos | 24. elokuuta 1993 (ikä 31) |
Blanche

Blanche tarkoittaa seuraavia:
Blanche, etunimi
Blanche, sukunimi
Blanche, eli laulu viattomuudesta ja pahasta äkillisestä kuolemasta, Walerian Borowczykin ohjaama puolalainen elokuva
HMS Blanche (1779), 36-tykkinen viidennen luokan alus
HMS Blanche (1786), Hermione-luokan 32-tykkinen viidennen luokan alus
HMS Blanche (1800), Apollo-luokan 36-tykkinen fregatti
HMS Blanche (1805), 38-tykkinen fregatti
HMS Blanche (1809), 28-tykkinen fregatti
HMS Blanche (1819), Leda-luokan 46-tykkinen viidennen luokan alus
HMS Blanche (1867), Eclipse-luokan potkurisluuppi
HMS Blanche (1889), Barracouta-luokan risteilijä
HMS Blanche (1909), Blonde-luokan tiedusteluristeilijä
HMS Blanche (H47), B-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Blanche”, voi hakea sivunnimihaulla, laajalla sivunnimihaulla tai tekstihaulla.
Birds of Prey

Birds of Prey tarkoittaa seuraavia asioita:
Birds of Prey, laskettelurinne Coloradossa Yhdysvalloissa
Birds of Prey, yhdysvaltalainen death metal -yhtye
Birds of Prey, DC Comicsin sarjakuva ja siinä esiintyvä supersankariryhmä
Batmanin tytär (Birds of Prey), televisiosarja vuosilta 2002–2003
Birds of Prey (and the Fantabulous Emancipation of One Harley Quinn) , Cathy Yanin ohjaama elokuva vuodelta 2020
Birds of Prey: The Album, elokuvan soundtrack-albumi
Birds of Prey, videopeli vuodelta 1992
IL-2 Sturmovik: Birds of Prey, videopeli vuodelta 2009.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Birds of Prey”, voi hakea sivunnimihaulla, laajalla sivunnimihaulla tai tekstihaulla.
Birds (Anoukin kappale)

| Birds |
| --- | --- |
 Anouk esittämässä kappalettaan Eurovision laulukilpailun harjoituksissa.
Kappaleen tiedot
Esittäjä(t):  Anouk
Kesto:  3:23
Säveltäjä(t):  Tore Johansson, Martin Gjerstad
Sanoittaja(t):  Anouk Teeuwe
Euroviisutiedot
Vuosi:  2013
Maa:  Alankomaat
Kieli:  englanti
Sijoitus:  9.
Pisteet:  114
Sijoitus semifinaalissa:  6.
Pisteet semifinaalissa:  75
Sanat:  sanoitus
Birds (suom. Linnut) on Anoukin esittämä kappale, joka edusti Alankomaita vuoden 2013 Eurovision laulukilpailussa Ruotsin Malmössä.
Kappale kilpaili Euroviisujen ensimmäisessä semifinaalissa, jossa se sijoittui kuudenneksi ja selviytyi finaaliin. Finaalissa kappale sijoittui 26. maan joukosta 9. sijalle.
Bluefors

Bluefors Oy on suomalainen teknologiayritys, joka valmistaa ja myy kvanttitietokoneiden jäähdyttimiä, kryostaatteja. Bluefors on alallaan markkinajohtaja. Noin puolet maailman tutkimuslaitosten ja teknologiayritysten kvanttitietokoneista jäähdytetään Blueforsin valmistamilla kryostaateilla.
Maailman ensimmäisen kvanttitietokoneen vuonna 2010 rakentanut professori Andrew Cleland todisti yhtiön puolesta vuonna 2020: "Missään muualla maailmassa kuin Suomessa ei osata valmistaa tulevaisuustietokoneen välttämätöntä osaa yhtä taitavasti". Clelandin mukaan Blueforsin jäähdyttimellä ei juuri ole kilpailijoita.
Esimerkiksi kiinalaiset haluaisivat kyllä valmistaa vastaavia jäähdyttimiä itse, mutta tällaisten laitteiden reverse engineering eli takaisinmallinnus on liki mahdotonta. Matalissa lämpötiloissa toiminta on jyrkästi vaikeampaa. Vaikka kryostaatin leikkaisi auki, on mahdotonta arvioida, mikä osista on aktiivinen ja kuinka kopio tulisi valmistaa.
Sen vuoksi Blueforsin laitteita jonotetaan puoli vuotta, ne maksavat puoli miljoonaa kappaleelta ja niitä lähtee Suomesta ympäri maailmaa – lähinnä Kiinaan ja Yhdysvaltoihin – noin yksi joka päivä.
Blueforsin toimitusjohtaja on Rob Blaauwgeers, joka on myös toinen yhtiön omistajista yhdessä Pieter Vorselmanin kanssa.
Yritys sijaitsee Helsingin Pitäjänmäessä.
Historia

Yritys sai alkunsa Espoon Otaniemen maineikkaassa Kylmälaboratoriossa 2008, kun hollantilainen väitöskirjatutkija Rob Blaauwgeers sai tehtäväkseen päivittää Aalto-yliopiston jäähdytyslaitteita.
Vanhojen jäähdytyslaitteiden ongelma oli, että niissä käytettiin nestemäistä typpeä ja heliumia. Helium haihtui ilmaan, jolloin nesteen pinnan taso vaihteli, ja nestettä piti tämän tästä lisätä, mikä oli hankalaa.
Blaauwgeers kehitti teknologiaa jäähdyttimeen, joka ei tarvinnut nesteitä. Sen sijaan Blaauwgeersin jäähdytin käytti suljettua järjestelmää, jossa heliumkaasu pumpattiin takaisin laitteen sisään. Se mullisti koko alan.
Kun jäähdyttimelle alkoi olla kysyntää yliopistojen ja tutkijoiden keskuudessa, Blaauwgeers kutsui mukaan opiskelukaverinsa Pieter Vorselmanin, ja yhdessä he perustivat Blueforsin vuonna 2008. Nokian alasajon jälkeen Suomi tuki uusia yrityksiä, ja tämä tuki tuli Blueforsin kannalta sopivaan aikaan.
Blaauwgeers ja Vorselman vuokrasivat autotallin kokoisen tilan teollisuusrakennuksesta Pitäjänmäellä. Vähitellen yhtiö laajeni rakennuksen sisällä, kunnes vuokranantaja kysyi, haluaisiko Bluefors ostaa koko talon.
Tuotteet

Kvanttitietokone ei toimi luotettavasti muualla kuin äärimmäisen kylmässä. Sen vuoksi kvanttitietokone on jäähdytettävä mahdollisimman lähelle absoluuttista nollapistettä. Näin materiaalista tulee suprajohtava ja kaikki liike materiaalin sisällä pysähtyy.
Jäähdyttimeen tarvitaan tuhat osaa, jotka Bluefors tilaa eri puolilta maailmaa ja kokoaa.
Blueforsin tuotteisiin kuuluu Kide, maailman suurin sarjatuotannossa oleva kryostaatti. Kide on 3 m korkea, kuusikulmainen, 1,6 m2 kokoinen kammio, joka painaa 7 tonnia. Kiteen valmistukseen käytetään mm. 600 grammaa kultaa. Laitteen kylmimmässä kohdassa jäähdytettävä materiaali saadaan pidettyä vain 10 millikelvinin päässä absoluuttisesta nollapisteestä. Siihen kohtaan sijoitetaan kvanttitietokoneen prosessori. Kide pystyy jäähdyttämään 50 kg laitteistoa, mikä riittää tuhatkubittisen kvanttitietokoneen rakentamiseen. Modulaarisen rakenteen ansiosta koko laitteistoa ei tarvitse saada yhtä kylmäksi, vaan riittää, että laitteen alin kerros on lähellä nollaa kelvin-astetta. Ensimmäinen toimiva Kide toimitettin maaliskuussa 2023.
Liiketoiminnan kehitys

2008: perustettu
2016: Tasavallan presidentin kansainvälistymispalkinto vuonna 2016.
2019: liikevaihto 60 miljoonaa euroa ja liiketulos 13 miljoonaa euroa
2020: liikevaihto 82 miljoonaa, tulos 22 miljoonaa. Henkilöstöä 235; työntekijät edustavat 28:aa kansallisuutta.
2021: liikevaihto 105 miljoonaa, tulos 29 miljoonaa.
2022 liikevaihto 134 miljoonaa euroa ja nousi 165 miljoonaan kun Bluefors osti yhdysvaltalaisen tavarantoimittajansa. Tulos 29 miljoonaa.
2023 työntekijöitä on noin 600, noin 50 eri maasta. Työntekijöistä parikymmentä on saanut oppinsa Kylmälaboratoriosta.
Aiheesta muualla

Verkkosivut
Bijie

| Bijie (毕节市, Bìjié Shì) |
| --- | --- |
 Bijien sijainti Guizhoun maakunnassa.
 Bijie
 Koordinaatit: 27.2863°N, 105.2872°E 
Valtio:  Kiina
Maakunta:  Guizhou
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  26 852 km²
Väkiluku (2010):  6 537 498
Aikavyöhyke:  UTC+8
Postinumero:  551700
Suuntanumero(t):  0857
 
 www.bijie.gov.cn 
Infobox OKVirheellinen NIMI-arvo: 
Bijie (kiin. 毕节市, pinyin: Bìjié Shì) on prefektuuritason kaupunki Guizhoun maakunnan luoteisosassa Kiinassa. Kaupunki sijaitsee noin 150 kilometriä maakuntakeskus Guiyangista luoteeseen. Kaupungin väkiluku on 6,537 miljoonaa (2010) ja pinta-ala 26 852 neliökilometriä.
Kaupungin naapureina ovat pohjoisessa Zhaotongin, Luzhoun ja Zunyin, idässä Guiyangin sekä etelässä Anshunin,  Liupanshuin ja Qujingin prefektuuritason kaupungit.
Piirikuntatasolla prefektuuri jakautuu kahdeksaan osaan: kaupunkipiiriin (Qixingguan), yille, hui-kiinalaisille ja miaoille nimettyyn autonomiseen piirikuntaan (Weining) ja kuuteen piirikuntaan (Dafang, Hezhang, Jinsha, Nayong, Qianxi, Zhijin). Aiemmin Bijie oli piirikuntatason kaupunki samannimisessä prefektuurissa. Vuonna 2011 Bijien prefektuurista tuli prefektuuritason kaupunki, ja samalla Bijien piirikuntatason kaupunki muutettiin Qixingguanin kaupunkipiiriksi.
Atsaleoita Dafangin piirikunnassa.
Aiheesta muualla

Kuvia tai muita tiedostoja aiheesta Bijie Wikimedia Commonsissa
Bijie City Information (erityisesti talouspainotus) (englanniksi) (chinaknowledge.com)
China Postal Code Guizhou Province (prefektuuri ja piirikuntataso) (englanniksi) (youbianku.com)